Glenn Roberts

Glenn Noble Kårby Roberts (født 26. juni 1988) er en norsk fotballspiller som spiller for Gamle Oslo.

Roberts kom til Vålerenga i 1997, ni år gammel, og gikk gradene i ungdomssystemet der. Han ble tatt opp i A-stallen våren 2006, der han debuterte mot Lyn den 16. april 2006. Totalt noterte han seg for 16 ligakamper og ett ligamål for Oslo-klubben.

I 2008 ble han leid ut til Nybergsund-Trysil, hvor han fikk fem kamper i 1. divisjon, før han i august 2008 skrev under en kontrakt med Aalesund. I 2010 var han på utlån til Åtvidaberg i Allsvenskan. I sesongene 2011 og 2012 spilte han for Sarpsborg 08.

 Referanser 

Eksterne lenker

 Spillerprofil hos Norsk & Internasjonal Fotballstatistikk - NIFS.no

Kategori:Norske fotballspillere
Kategori:Norske fotballspillere i Sverige
Kategori:Fotballspillere for Vålerenga Fotball
Kategori:Fotballspillere for Aalesunds FK
Kategori:Fotballspillere for Nybergsund IL-Trysil
Kategori:Fotballspillere for Åtvidabergs FF
Kategori:Fotballspillere for Sarpsborg 08 FF
Kategori:Fotballspillere for Nordstrand IF
Kategori:Fotballspillere for Gamle Oslo FK
Kategori:Norgesmestere i fotball